ᱥᱩᱥᱚᱢᱟ ᱥᱣᱚᱨᱟᱡᱽ

ᱥᱩᱥᱚᱢᱟ ᱥᱣᱚᱨᱟᱡᱽ (ᱡᱟᱱᱟᱢ ᱑᱔ ᱯᱷᱮᱵᱽᱨᱩᱣᱟᱨᱤ ᱑᱙᱕᱒) ᱥᱤᱧᱚᱛᱤᱭᱟᱹ ᱛᱤᱨᱞᱟᱹ ᱨᱟᱡᱽ-ᱟᱹᱨᱤᱭᱟᱹ ᱟᱨ ᱥᱤᱧᱚᱛ ᱨᱤᱱᱤᱡ ᱵᱤᱫᱮᱥ ᱢᱚᱱᱛᱨᱤ ᱠᱟᱱᱟᱭ ᱾ ᱩᱱᱤ ᱥᱮᱨᱢᱟ ᱒᱐᱐᱙ ᱠᱷᱚᱱ ᱵᱷᱟᱨᱚᱛ ᱨᱤᱱᱤᱡ ᱵᱷᱟᱨᱚᱛᱤᱭᱚ ᱡᱚᱱᱛᱟ ᱯᱟᱨᱴᱤ ᱦᱚᱛᱮᱛᱮ ᱥᱚᱝᱥᱚᱫᱽ ᱨᱮ ᱵᱤᱨᱚᱫᱷᱤ ᱱᱮᱛᱟ ᱞᱮᱠᱟᱛᱮᱭ ᱵᱟᱪᱷᱚᱱ ᱞᱮᱱᱟ ᱾ ᱚᱱᱟ ᱞᱮᱠᱟᱛᱮ ᱩᱱᱤ ᱫᱚ ᱵᱷᱟᱨᱚᱛ ᱨᱤᱱᱤᱡ ᱑᱕ ᱟᱱᱟᱜ ᱞᱳᱠᱥᱚᱵᱷᱟ ᱨᱮ ᱵᱤᱨᱚᱫᱷᱤ ᱫᱚᱞ ᱞᱮᱠᱟ ᱛᱮᱭ ᱛᱟᱦᱮᱸ ᱟᱹᱜᱩ ᱟᱠᱟᱱᱟ ᱾ ᱱᱚᱣᱟ ᱠᱷᱚᱱ ᱞᱟᱦᱟ ᱨᱮᱦᱚᱸ ᱩᱱᱤ ᱫᱚ ᱥᱮᱱᱴᱨᱟᱞ ᱢᱤᱱᱤᱥᱴᱨᱤ ᱨᱮᱭ ᱛᱟᱦᱮᱸ ᱦᱩᱭ ᱟᱠᱟᱱᱟ ᱾ ᱚᱱᱟ ᱥᱟᱶᱛᱮ ᱫᱤᱞᱤ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟ ᱛᱮᱦᱚᱸᱭ ᱛᱟᱦᱮᱸ ᱟᱠᱟᱱᱟ ᱾ ᱩᱱᱤ ᱫᱚ ᱥᱟᱞ ᱒᱐᱐᱙ ᱨᱮᱭᱟᱜ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱞᱟᱹᱜᱤᱫ ᱵᱷᱟᱡᱽᱯᱟ ᱨᱤᱱᱤᱡ ᱑᱙-ᱥᱚᱦᱮᱜ ᱵᱟᱪᱷᱱᱟᱣ ᱪᱷᱟᱨᱟᱣ ᱠᱩᱢᱩᱴ ᱨᱤᱱᱤᱡ ᱯᱟᱨᱥᱮᱛ ᱦᱚᱸᱭ ᱛᱟᱦᱮᱸ ᱞᱮᱱᱟ ᱾ 

ᱚᱢᱵᱟᱞᱟ ᱪᱷᱟᱣᱱᱤ ᱨᱮᱭ ᱡᱟᱱᱟᱢ ᱟᱠᱟᱱ ᱥᱩᱥᱢᱟ ᱥᱣᱚᱨᱟᱡᱽ ᱫᱚ ᱮᱥ. ᱰᱤ. ᱵᱤᱨᱫᱟᱹᱜᱟᱲ ᱚᱢᱵᱟᱞᱟ ᱪᱷᱟᱣᱱᱤ ᱠᱷᱚᱱ ᱥᱚᱱᱮᱨ ᱥᱟᱶᱛᱮ ᱯᱚᱧᱡᱟᱵᱽ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱪᱚᱱᱰᱤᱜᱚᱰ ᱠᱷᱚᱱ ᱠᱟᱱᱩᱱ ᱪᱮᱛᱟᱱ ᱨᱮ ᱰᱤᱜᱽᱨᱤᱭ ᱟᱢᱮᱴ ᱟᱠᱟᱜᱼᱟ ᱾ ᱯᱟᱲᱦᱟᱣ ᱥᱟᱹᱛ ᱠᱮᱫ ᱛᱟᱭᱚᱢ ᱩᱱᱤ ᱯᱩᱭᱞᱩ ᱫᱚ ᱡᱚᱭ ᱯᱨᱚᱠᱟᱥ ᱱᱟᱨᱟᱭᱚᱬ ᱦᱩᱞᱥᱟᱹᱭ ᱨᱮ ᱫᱟᱣ ᱮ ᱦᱟᱛᱟᱣ ᱠᱮᱫᱼᱟ ᱾ ᱢᱩᱦᱤᱱᱟᱝ (emergency) ᱨᱮᱭᱟᱜ ᱡᱩᱨᱥᱩᱨ ᱵᱤᱨᱩᱫᱷ ᱠᱮᱫ ᱛᱟᱭᱚᱢ ᱪᱩᱦᱩᱞᱟᱹᱣ ᱨᱟᱡᱽ-ᱟᱹᱨᱤ ᱥᱟᱶ ᱮ ᱡᱩᱲᱟᱹᱭ ᱮᱱᱟ ᱾ ᱥᱮᱨᱢᱟ ᱒᱐᱑᱔ ᱥᱟᱞᱮᱨᱮ ᱩᱱᱤ ᱫᱚ ᱵᱷᱟᱨᱚᱛ ᱨᱤᱱᱤᱡ ᱯᱩᱭᱞᱩ ᱛᱤᱨᱞᱟᱹ ᱵᱤᱫᱮᱥ ᱢᱚᱱᱛᱨᱤ ᱵᱮᱱᱟᱣᱜ ᱨᱮᱭᱟᱜ ᱥᱚᱱᱚᱛᱫᱟᱣ ᱮ ᱟᱢᱮᱴ ᱟᱠᱟᱫᱼᱟ ᱾ ᱛᱤᱱ ᱡᱚᱦᱚᱜ ᱱᱚᱣᱟ ᱢᱟᱬᱟᱝ ᱨᱮ ᱤᱸᱫᱽᱨᱟ ᱜᱟᱱᱫᱷᱤ ᱫᱚ ᱵᱟᱨ ᱫᱷᱟᱣ ᱵᱤᱫᱮᱥ ᱢᱚᱱᱛᱨᱤᱭ ᱛᱟᱦᱮᱸ ᱦᱩᱭ ᱟᱠᱟᱱᱟ ᱾ ᱠᱮᱵᱤᱱᱮᱴ ᱨᱮ ᱩᱱᱤ ᱥᱮᱞᱮᱫ ᱠᱟᱛᱮ ᱩᱱᱤᱭᱟᱜ ᱦᱩᱱᱟᱹᱨ ᱟᱨ ᱜᱩᱱᱟᱹᱨ ᱟᱯᱱᱟᱨ ᱟᱠᱟᱱᱟ ᱾ ᱱᱩᱭ ᱫᱚ ᱫᱤᱞᱞᱤ ᱨᱤᱱᱤᱡ ᱯᱩᱭᱞᱩ ᱛᱤᱨᱞᱟᱹ ᱟᱭᱟᱨ ᱢᱚᱱᱛᱨᱤ ᱟᱨ ᱫᱤᱥᱚᱢ ᱨᱮᱭᱟᱜ ᱢᱤᱫ ᱨᱟᱡᱽ-ᱟᱹᱨᱤᱭᱟᱹ ᱜᱟᱫᱮᱞ ᱨᱤᱱᱤᱡ ᱯᱩᱭᱞᱩ ᱛᱤᱨᱞᱟᱹ ᱜᱟᱞᱚᱪᱮᱛ ᱦᱩᱭᱩᱜ ᱨᱮᱭᱟᱜ ᱱᱟᱭᱫᱟᱣ ᱦᱚᱸ ᱟᱡᱟᱜ ᱧᱩᱛᱩᱢ ᱨᱮᱜᱮ ᱚᱞ-ᱛᱚᱞ ᱢᱮᱱᱟᱜᱼᱟ ᱾

ᱮᱛᱚᱦᱚᱵ ᱡᱤᱭᱚᱱ

ᱥᱩᱥᱢᱟ ᱥᱣᱚᱨᱟᱡᱽ (ᱵᱟᱯᱞᱟ ᱢᱟᱬᱟᱝ ᱥᱚᱨᱢᱟ) ᱟᱜ ᱡᱟᱱᱟᱢ ᱫᱚ ᱑᱔ ᱯᱷᱮᱵᱽᱨᱩᱣᱟᱨᱤ ᱑᱙᱕᱒ ᱨᱮ ᱦᱚᱨᱤᱭᱟᱬᱟ (ᱩᱱ ᱡᱚᱦᱚᱜ ᱯᱚᱧᱡᱟᱵᱽ) ᱯᱚᱱᱚᱛ ᱨᱤᱱᱤᱡ ᱟᱢᱵᱟᱞᱟ ᱪᱷᱟᱣᱱᱤ ᱨᱮ ᱢᱟᱹᱱ ᱦᱟᱹᱨᱫᱮᱵᱽ ᱥᱚᱨᱢᱟ ᱟᱨ ᱢᱟᱹᱱᱤᱡ ᱞᱚᱠᱷᱢᱤ ᱫᱮᱵᱤ ᱟᱜ ᱵᱟᱹᱠᱷᱩᱞ ᱨᱮ ᱦᱩᱭ ᱞᱮᱱᱟ ᱾ ᱩᱱᱤ ᱟᱡ ᱵᱟᱵᱟ ᱫᱚ ᱨᱟᱥᱴᱨᱤᱭᱚ ᱥᱣᱚᱭᱚᱝ ᱥᱮᱵᱚᱠ ᱨᱤᱱᱤᱡ ᱢᱩᱬᱩᱛ ᱥᱚᱦᱮᱛ ᱮ ᱛᱟᱦᱮᱸ ᱟᱠᱟᱱᱟ ᱾ ᱥᱣᱚᱨᱚᱡᱽ ᱜᱷᱟᱨᱚᱸᱡᱽ ᱫᱚ ᱵᱩᱱᱤᱭᱟᱹᱫᱽ ᱞᱮᱠᱟᱛᱮ ᱞᱟᱦᱳᱨ ᱨᱮᱭᱟᱜ ᱫᱷᱚᱨᱚᱢᱯᱩᱨᱟᱹ ᱴᱚᱴᱷᱟ ᱨᱤᱱ ᱵᱚᱥᱠᱚᱫᱤᱭᱟᱹ ᱠᱚ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱱᱤᱛᱚᱜ ᱯᱟᱠᱤᱥᱛᱟᱱ ᱨᱮ ᱢᱮᱱᱟᱜᱼᱟ ᱾ ᱩᱱᱤ ᱫᱚ ᱚᱢᱵᱟᱞᱟ ᱨᱮᱭᱟᱜ ᱥᱚᱱᱟᱛᱚᱱ ᱫᱷᱚᱨᱚᱢ ᱵᱤᱨᱫᱟᱹᱜᱟᱲ ᱠᱷᱚᱱ ᱥᱟᱸᱥᱠᱨᱤᱴ ᱥᱟᱶᱛᱮ ᱨᱟᱡᱽ-ᱟᱹᱨᱤ ᱥᱟᱬᱮᱥ ᱨᱮ ᱥᱚᱱᱮᱨ ᱮ ᱥᱟᱹᱛ ᱟᱠᱟᱫᱼᱟ ᱾ ᱑᱙᱗᱐ ᱥᱟᱞᱮᱨᱮ ᱩᱱᱤ ᱫᱚ ᱟᱡᱟᱜ ᱵᱤᱨᱫᱟᱹᱜᱟᱲ ᱨᱮ ᱡᱚᱛᱚ ᱠᱷᱚᱱ ᱥᱚᱨᱮᱥ ᱪᱮᱥᱮᱫᱤᱭᱟᱹ ᱨᱮᱭᱟᱜ ᱢᱟᱹᱱ ᱛᱮᱠᱚ ᱢᱟᱹᱱ ᱦᱟᱞᱟᱝ ᱞᱮᱫᱮᱭᱟ ᱾ ᱩᱱᱤ ᱯᱮ ᱥᱮᱨᱢᱟ ᱫᱷᱟᱹᱵᱤᱡ ᱞᱮᱛᱟᱲ ᱮᱥ. ᱰᱤ. ᱵᱤᱨᱫᱟᱹᱜᱟᱲ ᱪᱷᱟᱣᱱᱤ ᱨᱤᱱᱤᱡ ᱡᱚᱛᱚ ᱠᱷᱚᱱ ᱥᱚᱨᱮᱥ ᱠᱟᱰᱮᱴᱥ ᱟᱨ ᱯᱮ ᱥᱮᱨᱢᱟ ᱫᱷᱟᱹᱵᱤᱡ ᱯᱚᱱᱚᱛ ᱨᱤᱱᱤᱡ ᱥᱚᱨᱮᱥ ᱜᱟᱞᱚᱪᱮᱛ ᱞᱮᱠᱟ ᱛᱮᱦᱚᱸ ᱵᱟᱪᱷᱚᱱ ᱦᱩᱭ ᱟᱠᱟᱱᱟ ᱾ ᱱᱤᱭᱟᱹ ᱛᱟᱭᱚᱢ ᱩᱱᱤ ᱫᱚ ᱯᱚᱧᱡᱟᱵᱽ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱪᱚᱱᱰᱤᱜᱳᱰ ᱠᱷᱚᱱ ᱠᱟᱱᱩᱱ ᱨᱮᱭᱟᱜ ᱥᱮᱪᱮᱫ ᱮ ᱟᱢᱮᱴ ᱠᱮᱫᱼᱟ ᱾ ᱯᱚᱧᱡᱟᱵᱽ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱦᱚᱸ ᱩᱱᱤ ᱫᱚ ᱑᱙᱗᱓ ᱥᱟᱞᱮᱨᱮ ᱡᱚᱛᱚ ᱥᱚᱨᱮᱥ ᱜᱟᱞᱚᱪᱮᱛ ᱞᱮᱠᱟᱛᱮ ᱥᱚᱱᱢᱟᱱ ᱮ ᱧᱟᱢ ᱞᱮᱫᱼᱟ ᱾ ᱑᱙᱗᱓ ᱥᱟᱞᱮ ᱨᱮᱜᱮ ᱥᱩᱥᱢᱟ ᱥᱣᱚᱨᱚᱡᱽ ᱫᱚ ᱵᱷᱟᱨᱚᱛ ᱨᱮᱭᱟᱜ ᱥᱩᱯᱨᱤᱢ ᱠᱳᱴ ᱨᱮ ᱮᱰᱵᱷᱳᱠᱮᱴ ᱞᱮᱠᱟᱛᱮ ᱠᱟᱹᱢᱤᱭ ᱮᱛᱚᱦᱚᱵ ᱞᱮᱫᱼᱟ ᱾ ᱑᱓ ᱡᱩᱞᱟᱭ ᱑᱙᱗᱕ ᱨᱮ ᱟᱡᱟᱜ ᱵᱟᱯᱞᱟ ᱫᱚ ᱥᱣᱚᱨᱟᱡᱽ ᱠᱚᱣᱥᱚᱞ ᱥᱟᱶ ᱦᱩᱭ ᱮᱱᱟ ᱾ ᱡᱟᱦᱟᱸᱭ ᱫᱚ ᱥᱩᱯᱨᱤᱢ ᱠᱳᱴ ᱨᱮ ᱟᱡ ᱥᱟᱶᱛᱮ ᱠᱟᱹᱢᱤᱭᱤᱡ ᱟᱨ ᱯᱷᱮᱞᱚ ᱮᱰᱵᱷᱳᱠᱮᱴ ᱮ ᱛᱟᱦᱮᱸ ᱠᱟᱱᱟ ᱾ ᱠᱚᱣᱥᱚᱞ ᱛᱟᱭᱚᱢ ᱛᱮᱫᱚ ᱛᱩᱨᱩᱭ ᱥᱮᱨᱢᱟ ᱫᱷᱟᱹᱵᱤᱡ ᱨᱟᱡᱽᱡᱚᱥᱚᱵᱷᱟ ᱨᱤᱱᱤᱡ ᱥᱟᱝᱥᱟᱫᱽ ᱞᱮᱠᱟᱛᱮᱭ ᱛᱟᱦᱮᱸ ᱟᱠᱟᱱᱟ ᱾ ᱟᱨ ᱱᱚᱣᱟ ᱥᱟᱶ-ᱥᱟᱶᱛᱮ ᱩᱱᱤ ᱫᱚ ᱢᱤᱡᱚᱨᱟᱢ ᱯᱚᱱᱚᱛ ᱨᱤᱱᱤᱡ ᱦᱚᱸ ᱨᱟᱡᱽ-ᱯᱟᱲ ᱞᱮᱠᱟᱛᱮᱭ ᱛᱟᱦᱮᱸ ᱦᱩᱭ ᱟᱠᱟᱱᱟ ᱾ ᱥᱣᱚᱨᱟᱡᱽ ᱛᱤᱨᱤ-ᱡᱩᱨᱤ ᱨᱤᱱ ᱫᱚ ᱢᱤᱫ ᱠᱩᱲᱤ ᱜᱤᱫᱽᱨᱟᱹ ᱢᱮᱱᱟᱭᱟ 'ᱵᱟᱸᱥᱩᱨᱤ' ᱡᱟᱦᱟᱸᱭ ᱫᱚ ᱞᱚᱱᱰᱚᱱ ᱨᱮᱭᱟᱜ ᱤᱱᱚᱨ ᱴᱮᱢᱯᱚᱞ ᱨᱮᱭ ᱚᱠᱤᱞᱟᱛᱮ ᱮᱫᱼᱟ ᱾

ᱨᱟᱡᱽ-ᱟᱹᱨᱤᱭᱟᱹ ᱡᱤᱭᱚᱱ

ᱮᱱᱮᱢ ᱠᱚ

ᱛᱤᱨᱤ-ᱡᱩᱨᱤ ᱵᱟᱱᱟ ᱦᱚᱲ ᱨᱟᱡᱽ-ᱟᱹᱨᱤ ᱨᱮ

ᱯᱳᱡᱤᱥᱳᱱ

ᱟᱨ ᱦᱚᱸ ᱧᱮᱞ ᱢᱮ

https://en.m.wikipedia.org/wiki/List_of_foreign_ministers_in_2017

https://en.m.wikipedia.org/wiki/List_of_current_foreign_ministers

ᱥᱟᱹᱠᱷᱭᱟᱹᱛ

http://indiatoday.intoday.in/people/sushma-swaraj/17946.html

http://www.indiatvnews.com/politics/national/at-a-glance-sushma-swaraj-from-india-s-youngest-minister-to-pm-10613.html?page=6

http://www.ndtv.com/elections/article/election-2014/bjp-s-sushma-swaraj-to-contest-lok-sabha-polls-from-vidisha-constituency-495415

https://www.wsj.com/articles/indias-best-loved-politician-1500937541

https://en.m.wikipedia.org/wiki/Wall_Street_Journal

http://zeenews.india.com/india/sushma-swaraj-is-india-s-best-loved-politician-opines-us-magazine-wall-street-journal-2026688.html

http://global.britannica.com/EBchecked/topic/1949332/Sushma-Swaraj

http://archive.tehelka.com/story_main49.asp?filename=Ne110611Push.asp

http://archive.tehelka.com/story_main49.asp?filename=Ne110611Push.asp

http://www.elections.in/political-leaders/sushma-swaraj.html

https://web.archive.org/web/20060528171046/http://rajyasabha.nic.in/kiosk/whoswho/beta_s19.htm

ᱵᱟᱦᱨᱮ ᱡᱚᱱᱚᱲ

http://mea.gov.in/eam.htm

http://164.100.47.194/Loksabha/Members/MemberBioprofile.aspx?mpsno=3812

ᱛᱷᱚᱠ:᱑᱙᱕᱒ ᱡᱟᱱᱟᱢ ᱠᱚ
ᱛᱷᱚᱠ:᱒᱐᱑᱙ ᱜᱩᱨ ᱠᱚ
ᱛᱷᱚᱠ:ᱵᱷᱟᱨᱚᱛᱤᱭᱚ ᱡᱚᱱᱛᱟ ᱯᱟᱨᱴᱤ ᱨᱤᱱ ᱨᱟᱡᱽᱟᱹᱨᱤᱭᱟᱹ ᱠᱚ
ᱛᱷᱚᱠ:ᱵᱷᱟᱨᱚᱛᱤᱭᱚ ᱡᱚᱱᱛᱟ ᱯᱟᱨᱴᱤ ᱨᱤᱱ ᱥᱤᱨᱟᱹ ᱢᱚᱱᱛᱨᱤ ᱠᱚ
ᱛᱷᱚᱠ:ᱫᱤᱞᱞᱤ ᱨᱤᱱ ᱥᱤᱨᱟᱹ ᱢᱚᱱᱛᱨᱤ ᱠᱚ
ᱛᱷᱚᱠ:ᱥᱤᱧᱚᱛᱤᱭᱟᱹ ᱯᱚᱱᱚᱛ ᱨᱤᱱ ᱛᱤᱨᱞᱟᱹ ᱥᱤᱨᱟᱹ ᱢᱚᱱᱛᱨᱤ ᱠᱚ
ᱛᱷᱚᱠ:ᱡᱚᱱᱛᱟ ᱯᱟᱨᱴᱤ ᱨᱤᱱ ᱨᱟᱡᱽᱟᱹᱨᱤᱭᱟᱹ ᱠᱚ
ᱛᱷᱚᱠ:ᱫᱤᱞᱞᱤ ᱨᱤᱱ ᱞᱳᱠᱥᱚᱵᱷᱟ ᱥᱚᱦᱮᱛ ᱠᱚ
ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱤᱱ ᱞᱳᱠᱥᱚᱵᱷᱟ ᱥᱚᱦᱮᱛ ᱠᱚ